কাগজের ইতিহাস
কাগজ একটি পাতলা অপ্রোথিত উপাদান যা ঐতিহ্যগতভাবে মিল্ড প্ল্যান্ট এবং টেক্সটাইল ফাইবারের সংমিশ্রণ থেকে তৈরি হয়। প্রথম কাগজের মতো উদ্ভিদ-ভিত্তিক লেখার শীটটি তৈরি হয়েছিল প্রাচীন মিশরে, যাকে প্যাপিরাস বলা হত, কিন্তু প্রথম সত্যিকারের কাগজ তৈরির প্রক্রিয়াটি পূর্ব হান সময়কালে (২৫-২২০ খ্রিস্টাব্দ) চীনে শুরু হয়েছিল, ঐতিহ্যগতভাবে আদালতের জনৈক কর্মকর্তা কাই লুনকে এর উদ্ভাবক হিসেবে ধরা হয়। পাল্প মিল এবং পেপার মিল দ্বারা উৎপাদিত এই উদ্ভিদ-পিউরি মিশ্রিত বস্তুটি লেখা, অঙ্কন এবং টাকা তৈরির জন্য ব্যবহৃত হত। ৮ম শতাব্দীতে, চীনা কাগজ তৈরির পদ্ধতি দ্রুত ইসলাম বিশ্বে ছড়িয়ে পড়ে, প্যাপিরাসকে প্রতিস্থাপন করে। ১১ শতকের মধ্যে, কাগজ তৈরির প্রক্রিয়া ইউরোপেও ছড়িয়ে পড়ে, যদিও পদ্ধতির কিছুটা বদল হয়েছিল, সেখানে পশু-চামড়ার পার্চমেন্ট এবং কাঠের গুড়ি দিয়ে কাগজ তৈরি হত। ১৩শ শতাব্দীর মধ্যে, স্পেনে জলচাকা দিয়ে পেপার মিলে কাগজ তৈরি করা হত। কাগজ তৈরির প্রক্রিয়ার বিপ্লবাত্মক পরিবর্তন সূচিত হয় ১৯ শতকের ইউরোপে, কাঠের গুড়ি দিয়ে কাগজ উদ্ভাবনের পদ্ধতি আবিষ্কৃত হয়। যদিও ভূমধ্যসাগরীয় বিশ্বে প্যাপিরাস এবং প্রাক-কলম্বিয়ান আমেরিকায় অ্যামেটের মতো বস্তুকে কাগলের পূর্বসূরি বলা যায়, তবে এগুলোকে সত্যিকারের কাগজ হিসেবে তেমনভাবে বিবেচনা করা হয় না। পার্চমেন্টকে সত্যিকারের কাগজ হিসাবে বিবেচনা করা হয় না: মূলত লেখার জন্য ব্যবহৃত হয়, পার্চমেন্ট ওজনদার পশুর চামড়ার তৈরি যা কাগজ এবং সম্ভবত প্যাপিরাসেরও পূর্ববর্তী রূপ বলা যেতে পারে। ২০ শতকে প্লাস্টিকের আবির্ভাবের সাথে সাথে কিছু প্লাস্টিক "কাগজ" তৈরি হয়েছিল এবং বিশেষ বৈশিষ্ট্য দান করতে সেইসাথে আরও তৈরি হয়েছিল কাগজ-প্লাস্টিকের ল্যামিনেট, কাগজ-ধাতুর লেমিনেট এবং বিভিন্ন পদার্থের সাথে মিশ্রিত বা প্রলিপ্ত কাগজ।